ΚΟΙΝΗ ΘΕΣΗ (ΕΚ) αριθ. 4/97 που καθορίστηκε από το Συμβούλιο στις 26 Νοεμβρίου 1996 για την έκδοση της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για τη δέκατη πέμπτη τροποποίηση της οδηγίας 76/769/ΕΟΚ για τον περιορισμό της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων (97/C 41/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

ότι το άρθρο 7 Α της συνθήκης καθιερώνει έναν χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7

ότι όλα τα κράτη μέλη, εκτός από την Αυστρία, τη Φινλανδία, την Ελλάδα, την Ιταλία και το Λουξεμβούργο, είναι μέρη της σύμβασης για την πρόληψη της θαλάσσιας ρύπανσης από χερσαίες πηγές (σύμβαση των Παρισίων του 1974) 7 ότι η επιτροπή των Παρισίων, εκτελεστικό όργανο της σύμβασης των Παρισίων, θεωρεί ότι το εξαχλωροαιθάνιο καθώς και οι ουσίες που ενδεχομένως σχηματίζονται ως αποτέλεσμα των εφαρμογών του, προκαλούν ρύπανση που θα πρέπει να εξαλειφθεί σύμφωνα με το άρθρο 4.1α της σύμβασης των Παρισίων 7 ότι το Συμβούλιο, με εντολή που ενέκρινε στις 4 Μαρτίου 1996, εξουσιοδότησε την Επιτροπή να διαπραγματευθεί απόφαση για τη σταδιακή εξάλειψη του εξαχλωροαιθανίου, με την επιφύλαξη ορισμένων εξαιρέσεων, από τη βιομηχανία μη σιδηρούχων μετάλλων, και ιδίως από τα μη καθετοποιημένα χυτήρια αλουμινίου και από ορισμένα κράματα μαγνησίου 7 ότι, μετά τις διαπραγματεύσεις που διεξάχθηκαν κατά τη συνεδρίαση των επιτροπών του Όσλο και των Παρισίων τον Ιούνιο του 1996, εγκρίθηκε η απόφαση Parcom 96/1 σχετικά με τη σταδιακή εξάλειψη του εξαχλωροαιθανίου από τη βιομηχανία μη σιδηρούχων μετάλλων, αντικαθιστώντας τις αποφάσεις Parcom 92/4 και 93/1 που ίσχυαν όσον αφορά το ίδιο θεμα 7 ότι η απόφαση Parcom 96/1 προβλέπει ότι η ανάγκη εξαιρέσεων από την απαγόρευση της χρησιμοποίησης εξαχλωροαιθανίου θα επανεξεταστεί το 1998 7

ότι οι περιορισμοί που επιβάλλονται στα κράτη μέλη στον τομέα της εμπορίας εξαχλωροαιθανίου που προορίζεται να χρησιμοποιηθεί στη βιομηχανία μη σιδηρούχων μετάλλων, επηρεάζουν άμεσα τη λειτουργία της εσωτερικής αγοράς 7 ότι επιβάλλεται επομένως η προσέγγιση των νομοθεσιών των κρατών μελών στον εν λόγω τομέα και, κατά συνέπεια, η τροποποίηση του παραρτήματος I της οδηγίας 76/769/ΕΟΚ (4) 7

ότι, όπως προκύπτει από το πεδίο και τις επιπτώσεις της προτεινόμενης δράσης, τα κοινοτικά μέτρα που προβλέπει η παρούσα οδηγία είναι όχι μόνον αναγκαία, αλλά και αναπόφευκτα για την επίτευξη των προαναφερόμενων στόχων 7 ότι οι εν λόγω στόχοι δεν μπορούν να υλοποιηθούν μεμονωμένα από κάθε κράτος μέλος 7 ότι, επιπλέον, η επίτευξή τους στο κοινοτικό επίπεδο προβλέπεται ήδη από την οδηγία 76/769/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα I της οδηγίας 76/769/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1997. Ενημερώνουν αμέσως την Επιτροπή σχετικά.

Εφαρμόζουν τις διατάξεις αυτές από την 1η Ιανουαρίου 1998.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 382 της 31. 12. 1994, σ. 35 και ΕΕ αριθ. C 12 της 17. 1. 1996, σ. 12.

(2) ΕΕ αριθ. C 236 της 11. 9. 1995, σ. 12.

(3) Γνώμη του Ευρωπαϊκού Κοινοβουλίου της 20ής Σεπτεμβρίου 1995 (ΕΕ αριθ. C 269 της 16. 10. 1995, σ. 63), κοινή θέση του Συμβουλίου της 26ης Νοεμβρίου 1996 (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 262 της 27. 9. 1976, σ. 201 7 οδηγία όπως τροποποιήθηκε τελευταία από την οδηγία 94/60/ΕΟΚ (ΕΕ αριθ. L 365 της 31. 12. 1994, σ. 1).

ΠΑΡΑΡΤΗΜΑ

Η ακόλουθη ουσία προστίθεται στο παράρτημα Ι της οδηγίας 76/769/ΕΟΚ:

«>ΘΕΣΗ ΠΗΝΑΚΑ>

»

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 15 Δεκεμβρίου 1994, η Επιτροπή υπέβαλε πρόταση, βασισμένη στο άρθρο 100 Α της συνθήκης ΕΚ για τη δέκατη έκτη τροποποίηση της οδηγίας 76/769/ΕΟΚ περί της προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 20 Σεπτεμβρίου 1995 και στις 31 Μαΐου αντίστοιχα.

Με βάση αυτή τη γνώμη, η Επιτροπή υπέβαλε μια τροποποιημένη πρόταση στις 27 Οκτωβρίου 1995.

Το Συμβούλιο καθόρισε την κοινή του θέση, σύμφωνα με το άρθρο 189 Β της συνθήκης, στις 26 Νοεμβρίου 1996.

II. ΣΤΟΧΟΣ

Η πρόταση της Επιτροπής αποσκοπεί στην τροποποίηση του παραρτήματος I της οδηγίας 76/769/ΕΟΚ με την προσθήκη μιας επικίνδυνης ουσίας η οποία αποκαλείται εξαχλωροαιθάνιο, έτσι ώστε να απαγορευθεί η ουσία αυτή στη βιομηχανία μη σιδηρούχων μετάλλων, προβλέποντας ωστόσο ορισμένες προσωρινές παρεκκλίσες. Η προτεινόμενη τροποποιήση θα έχει ως αποτέλεσμα να μετατρέψει σε κοινοτικό δίκαιο την απόφαση Parcom 96/1, που αντικαθιστά τις αποφάσεις Parcom 92/4 και 93/1 της σύμβασης των Παρισίων για την πρόληψη της θαλάσσιας ρύπανσης από χερσαίες πηγές (Parcom). Η μετατροπή αυτή σε κοινοτικό δίκαιο επιβάλλεται λόγω του γεγονότος ότι μόνο δέκα κράτη μέλη αποτελούν μέρη της σύμβασης, οι αποφάσεις της οποίας έχουν δεσμευτικό χαρακτήρα, καθώς και λόγω του ότι είναι ανάγκη, για τη διαφύλαξη του ενιαίου χαρακτήρα της αγοράς της Ένωσης, να καθοριστούν ενιαίοι κανόνες κυκλοφορίας για το εξαχλωροαιθάνιο (HCE).

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Οι εργασίες που πραγματοποιήθηκαν στο πλαίσιο του Συμβουλίου κατέληξαν στο να γίνει αποδεκτό, σχεδόν στο σύνολό του, το κείμενο της τροποποιημένης πρότασης της Επιτροπής στο οποίο η Επιτροπή περιέλαβε όλες τις τροπολογίες που πρότεινε το Κοινοβούλιο. Οι τροποποιήσεις που έγιναν στο κείμενο αυτό οφείλονται κυρίως στο γεγονός ότι μεσολάβησε ένα χρονικό διάστημα ανάμεσα στη διαβίβαση της τροποποιημένης πρότασης και την επανάληψη των εργασιών στο Συμβούλιο, μετά την απόφαση Parcom 96/1 του Ιουνίου 1996.

Έγιναν οι ακόλουθες τροποποιήσεις:

Αιτιολογικό

Στη δεύτερη αιτιολογική σκέψη, η μνεία των διαπραγματεύσεων για τις αποφάσεις Parcom 92/4 και 93/1 αντικαταστάθηκε από μια μνεία των διαπραγματεύσεων για την απόφαση Parcom 96/1.

Άρθρο 2 πρώτο εδάφιο

Η ημερομηνία «31 Δεκεμβρίου 1997» αντικαταστάθηκε από την ημερομηνία «30 Ιουνίου 1997» για τη μετατροπή της παρούσας οδηγίας σε εθνικό δίκαιο.

Παράρτημα

- Ένα δεύτερο κριτήριο για την παρέκκλιση από την απαγόρευση χρήσης του HCE, όσον αφορά τα μη καθετοποιημένα χυτήρια αλουμινίου, εισάχθηκε σύμφωνα με την απόφαση Parcom 96/1, δηλαδή τα χυτήρια αυτά επιτρέπεται να παράγουν ειδικά χυτευμένες παρτίδες μετάλλου για χρήσεις που απαιτούν υψηλές προδιαγραφές ασφαλείας και ποιότητας,

- η προθεσμία «31 Δεκεμβρίου 1998» για την επανεξέταση των δύο παρεκκλίσεων αντικατέστησε την ημερομηνία «31 Δεκεμβρίου 1996» που είχε καθοριστεί αρχικά.